અહીં રાજીવ ગાંધી ભવન ખાતે પ્રદેશ કોંગ્રેસ પ્રભારી રાજીવ સાવત, પ્રમુખ અમિત ચૌધરી અને વિપક્ષી નેતા પરેશ ધાનાનીએ સંયુક્ત પત્રકાર પરિષદ યોજીને મોદી સરકાર પર જનતાને આપેલા એકેય વચનોની પૂર્તિ નહીં કરવાનો આરોપ મૂક્યો હતો. સાવતે ચાર વર્ષમાં ખેડૂતોને પોષણક્ષમ ભાવો, યુવાનોને પૂરતી તાલીમ અને રોજગારી, મહિલાઓની સુરક્ષા, દેશની આર્થિક પ્રગતિ, નબળી વિદેશ નીતિ, સુરક્ષા નીતિના મુદ્દે સરેઆમ નિષ્ફળ રહી હોવાનું જણાવ્યું હતું. વિવિધ ક્ષેત્રોને આવરી લઇને મોદી શાસનમાં કેવી સ્થિતિ છે તેની એક વિગતવાર પુસ્તિકા બહાર પડાઇ હતી. પ્રમુખ ચૌધરીએ જણાવ્યું હતું કે, મોદી શાસનમાં આજે સૌથી વધારે ગંભીર સ્થિતિ ખેડૂતોની છે.મુઠ્ઠીભર ઉદ્યોગપતિઓ સિવાય મોદી શાસનના ચાર વર્ષમાં કોઇનો ઉધ્ધાર થયો નથી.